Şeful OMS trage frâna măsurilor de relaxare şi lansează un semnal de alarmă: Ce e mai rău abia acum urmează.
Organizaţia Mondială a Sănătăţii trage un semnal de alarmă. "Nu vă relaxaţi! Ce e mai rău abia urmează", a transmis într-o conferinţă de presă directorul general al instituţiei care atrage astfel atenţia ţărilor care au început relaxarea măsurilor restrictive. Germania, Cehia, Polonia, Norvegia şi Albania au început deja să permită activităţile restrânse, au redeschis parcuri, magazinele mici şi creşele.
"Aveţi încredere în noi. Ceea ce este mai rău
abia acum urmează", a spus el. "Să prevenim această tragedie. Este un virus pe
care mulţi oameni încă nu îl înţeleg", a spus directorul general OMS
Tedros Adhanom Ghebreyesus.Tedros a menţionat gripă spaniolă în 1918 ca
referinţă pentru pandemia de coronavirus."Este o combinaţie foarte periculoasă şi
acest lucru se întâmplă … ca la gripa din 1918, care a ucis până la 100 de
milioane de oameni", a spus acesta în declaraţia susţinută la Geneva."Dar acum avem tehnologie, putem preveni acel
dezastru, putem preveni acest tip de criză."El nu a menţionat exact de ce consideră că
focarul de coronavirus care a infectat aproape 2,5 milioane de oameni şi a ucis
peste 166.000, potrivit cifrelor întocmite de Universitatea Johns Hopkins, ar
putea să se înrăutăţească. În perioada următoare, experţii se aşteaptă la
propagarea bolii în Africa, unde sistemele de sănătate sunt mult mai puţin
dezvoltate.Mai multe ţări europene au început săptămâna aceasta cu măsuri provizorii de relaxare a interdicţiilor din timpul epidemiei. Ridicarea treptată a măsurilor de carantină este influenţată de încetinirea ratei infecţiei şi capacităţii mari de testare pentru o identificare rapidă a contacţilor. Se reaprind la viaţă activităţile umane colective din ţări precum Germania, Polonia, Cehia, Albania şi Norvegia.Sursa foto: Profimedia.